2018. gada 18. decembrī Noteikumi Nr. 830

Rīgā (prot. Nr. 60 73. §)

**Grozījumi Ministru kabineta 2015. gada 22. decembra noteikumos Nr. 746 "Noteikumi par kuģu, kuģošanas kompāniju, ostu un ostas iekārtu aizsardzības funkciju sadalījumu, izpildi un uzraudzību"**

Izdoti saskaņā ar

Jūrlietu pārvaldes un

jūras drošības likuma 17. panta

ceturto daļu un 19. panta piekto daļu

1. Izdarīt Ministru kabineta 2015. gada 22. decembra noteikumos Nr. 746 "Noteikumi par kuģu, kuģošanas kompāniju, ostu un ostas iekārtu aizsardzības funkciju sadalījumu, izpildi un uzraudzību" (Latvijas Vēstnesis, 2015, 254. nr.) šādus grozījumus:

1.1. aizstāt noteikumu tekstā vārdus "Drošības policija" (attiecīgā locījumā) ar vārdiem "Valsts drošības dienests" (attiecīgā locījumā);

1.2. svītrot 2.11. apakšpunktu;

1.3. aizstāt 61., 66. un 212. punktā vārdus "nacionālajā SSN sistēmā" ar vārdiem "Starptautiskajā kravu loģistikas un ostu informācijas sistēmā (SKLOIS)";

1.4. izteikt 233. punktu šādā redakcijā:

"233. Jūras administrācija iekļauj Starptautiskajā kravu loģistikas un ostu informācijas sistēmā (SKLOIS) aktuālo informāciju par vietām, kurām ir ostas vai ostas iekārtas aizsardzības plāns. Ostas aizsardzības virsnieks vai ostas iekārtas aizsardzības virsnieks iekļauj Starptautiskajā kravu loģistikas un ostu informācijas sistēmā (SKLOIS) aktuālo informāciju par personām, kuras ir atbildīgas par attiecīgās ostas vai ostas iekārtas aizsardzību."

2. Noteikumi stājas spēkā 2019. gada 1. janvārī.

Ministru prezidents Māris Kučinskis

Satiksmes ministrs Uldis Augulis